Projekt

Keskkonnaspetsialisti ametijuhend

1. Üldosa
Struktuuriüksus 				arendus- ja planeerimisosakond
Ametikoha nimetus 				keskkonnaspetsialist
Teenistusgrupp				peaspetsialist
Ametisse nimetamine 			vallavanem
Vahetu juht					arendus- ja planeerimisosakonna juhataja
[bookmark: _Hlk99444952][bookmark: _Hlk99445026]Asendaja		vallasekretäri abi-menetleja, maakorraldusspetsialist või ehitusspetsialist 
Asendab					maakorraldusspetsialisti ja ehitusspetsialisti 

2. Ametikoha eesmärk
Ametikoha põhieesmärk on korraldada ja koordineerida valla keskkonnaalast tegevust, tagada keskkonnakaitse nõuete täitmine ning edendada säästlikku ja keskkonnahoidlikku elukeskkonda Väike-Maarja vallas, lähtudes kehtivatest õigusaktidest ja valla arengueesmärkidest. Ametikoha ülesanne on toetada valla keskkonnaalaste probleemide ennetamist ja lahendamist ning suurendada elanike keskkonnateadlikkust.

3. Teenistusülesanded:
3.1. kohalikule omavalitsusele õigusaktidega pandud keskkonnaalase tegevuse korraldamine;
3.2. ülevaate omamine valla territooriumil asuvatest keskkonnakaitselistest objektidest ja nende seisundist, loodusressursside varudest ja nende kasutamisest;
3.3. keskkonnalubade taotlusmaterjalide läbivaatamise korraldamine ja materjalide vormistamine arvamuse andmiseks;
3.4. keskkonnateemaliste rahastusprojektide, sh hajaasustuse programmi ettevalmistamise ja elluviimise koordineerimine;
3.5. valla territooriumil keskkonnareostuse likvideerimise korraldamine;
3.6. valla hallatavate asutuste ja valla osalusega ettevõtete keskkonna- ja heakorraalane nõustamine; 
3.7. elanikkonna keskkonna- ja heakorraalase teadlikkuse edendamine ja kodanike nõustamine oma pädevuse piirides; 
3.8. korduskasutuse ja ringmajanduse edendamine;
3.9. valla haljastute, avalike puhkealade, kalmistute ja mänguväljakute planeerimise, rajamise ja arendamise korraldamine;
3.10. rohevõrgustiku ja loodusliku mitmekesisusega seotud tegevuste suunamine;
3.11. kliimaalastes projektides osalemine ja kliimamuutuste leevendamisega seotud tegevuste suunamine;
3.12. planeeringutele või projektidele keskkonnamõju hinnangute või eelhinnangute koostamine või nende koostamise korraldamine;
3.13. raieloa taotluste menetlemine;
3.14. valla heakorrakonkursi „Kaunis Kodu“ korraldamine;
3.15. jäätmeseadusega kohalikule omavalitsusele pandud ülesannete täitmise korraldamine; 
3.16. korraldatud jäätmeveoga seotud taotluste menetlemine;
3.17. jäätmevaldajate registri pidamine;
3.18. järelevalve teostamine heakorra- ja jäätmehoolduse valdkonnas;
3.19. ühisveevärgi- ja kanalisatsiooni seadusega kohalikule omavalitsusele pandud ülesannete täitmise korraldamine;
3.20. valla arengu- ja strateegiliste dokumentide ning planeeringute koostamise protsessis osalemine;
3.21. tegevusvaldkonna õigusaktide eelnõude koostamine;
3.22. vajadusel vallavalitsuse ja vallavolikogu istungitel ning vallavolikogu komisjonide koosolekutel osalemine, olles ettekandja oma töövaldkonda kuuluvates küsimustes;
3.23. tegevusvaldkonna ametikirjade koostamine, dokumentide loomise, sisestamise ja menetlusmärgete tegemise tagamine dokumendihaldussüsteemis;
3.24. Väike-Maarja valla veebilehel oma tegevusvaldkonda puudutava informatsiooni aktuaalsuse ja korrektsuse tagamine; 
3.25. teiste ametikoha eesmärgiga seotud, vallavanema või osakonna juhataja poolt antud ühekordsete ülesannete täitmine.

4. Keskkonnaspetsialistil on õigus:
4.1. teha ettepanekuid õigusaktide vastuvõtmiseks ning vastavate eelnõude ja projektide väljatöötamiseks;
4.2. teha ettepanekuid keskkonna- ja heakorra valdkonna tulemuslikkuse tõstmiseks ja paremaks korraldamiseks;
4.3. teha ettepanekuid heakorra- ja keskkonnaprojektides osalemiseks;
4.4. saada vallavalitsuse teenistujatelt, vallavalitsuse hallatavatelt asutustelt ja valla osalusega äriühingutelt käesoleva ametijuhendiga ettenähtud ülesannete täitmiseks vajalikku informatsiooni ja dokumente;
4.5. esindada vallavalitsust kohtumistel, nõupidamistel või töögruppides oma pädevuse piires;
4.6. kokku kutsuda nõupidamisi ning teha ettepanekuid töörühmade moodustamiseks ja asjatundjate kaasamiseks oma pädevusse kuuluvates küsimustes;
4.7. saada vastavalt reaalsetele võimalustele ja vajadustele teenistuseks vajalikku täiendkoolitust;
4.8. saada teenistusülesannete täitmiseks vajalikke töövahendeid ja kontoritehnikat ning tehnilist abi nende kasutamisel;
4.9. saada teenistusülesannete täitmise tõttu metsa- ja võsastikuga kaetud aladel puukentsefaliidivastast vaktsineerimist.

5. Nõutavad teadmised ja oskused: 
5.1. erialane kõrgharidus;
5.2. tegevusvaldkonda reguleerivate õigusaktide tundmine;
5.3. eesti keele oskus kõrgtasemel ja ühe võõrkeele oskus vähemalt suhtlustasandil;
5.4. väga hea suuline ja kirjalik eneseväljendusoskus; 
5.5. oskus kasutada tööks vajalikke tehnilisi vahendeid, arvutiprogramme ja andmebaase;
5.6. vähemalt B-kategooria autojuhiloa omamine.

6. Nõutavad isiksuseomadused:
6.1. initsiatiiv ja algatusvõime;
6.2. korrektsus, viisakus, tasakaalukus, koostöövalmidus;
6.3. töövõime, sealhulgas võime stabiilselt ja tulemuslikult töötada ka pingeolukorras ning efektiivselt kasutada aega, kõrge stressitaluvus;
6.4. lojaalsus, kohusetunne, usaldusväärsus, konfidentsiaalse informatsiooni hoidmise oskus,
otsustus- ja vastutusvõime, suutlikkus võtta iseseisvalt vastu otsuseid oma ametikoha pädevuse piires, võime ette näha nende tagajärgi ja vastutada tagajärgede eest.

7. Keskkonnaspetsialist vastutab:
7.1. temale pandud ametiülesannete õiguspärase, õigeaegse ja kvaliteetse täitmise eest;
7.2. oma töös vastuvõetud otsuste ja ettepanekute ning õigusaktide eelnõude seaduslikkuse eest;
7.3. vormistatud dokumentide ja esitatud andmete õigsuse ning õigeaegse edastamise eest; 
7.4. tema poolt peetava asjaajamise asjaajamiskorrale vastavuse eest; 
7.5. teenistuse tõttu talle teatavaks saanud riigi- ja ärisaladuste, teiste inimeste perekonnaelu puudutavate andmete ning muu ainult asutusesiseseks kasutamiseks määratud teabe hoidmise eest; 7.6. tema kasutusse antud vara ning muude vahendite säilimise ja korrasoleku ning sihipärase kasutamise eest.

8. Ametijuhendi muutmine
8.1. Ametijuhendi kaasajastamise ning muutuvate vajadustega kooskõlla viimise eesmärgil vaadatakse ametijuhend vähemalt üks kord aastas.
8.2. Teenistuse ümberkorraldamisest tulenev ametijuhendi ühepoolne muutmine ilma teenistuja nõusolekuta on lubatud tingimusel, et ei muutu ametikoha eesmärk ja nõutav erialane ettevalmistus, ei vähene teenistuja palk ning ei suurene teenistusülesannete maht.

Olen ametijuhendiga tutvunud ja kohustun seda järgima. 

